คุณครับ แฟนผมเป็นผื่นคัน แดงเต็มตัวเต็มหน้า ตุ่มเป็นตุ่มแดงๆเล็กๆ ขึ้นครับ พึ่งขึ้นเมื่อเช้าครับ อาการคันตามตัวครับที่ขึ้น ตัวก็ไม่ร้อน ขึ้นแต่เช้าแล้วครับ ถ้าเป็นแบบนี้จะเป็นรัยไหมครับ
สวัสดีค่ะ การผื่นแดงขึ้นตามลำตัวและใบหน้า และคัน อาจมีสาเหตุจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดง7. ผื่นจากการแพ้ยาในขณะนี้ ไม่ควรไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด และควรหยุดยาทุกชนิดที่ไม่จำเป็นจากอาการดังกล่าวมายังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรไปพบแพทย์